Diari Oficial de la Generalitat Valenciana


Sumari del DOGV 1783, del 15-05-1992 (1992/824809)

ORDRE de 15 d'abril de 1992, de la Conselleria de Cultura, Educació i Ciència, per la qual convoca ajudes i beques per a professors i investigadors dins del Pla de Foment de la Investigació a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/15/(2)/dof/vci/html**

### Dades del document

Número de DOGV
:   1783

Data del DOGV
:   15-05-1992

Secció del DOGV
:   DISPOSICIONS GENERALS

Número del document
:   1992/824809


Data del document
:   15-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 15 d'abril de 1992, de la Conselleria de Cultura, Educació i Ciència, per la qual convoca ajudes i beques per a professors i investigadors dins del Pla de Foment de la Investigació a la Comunitat Valenciana.  
Entre els diversos programes de la Generalitat Valenciana per a integrar la investigació científica com a un factor rellevant de desenvolupament comunitari, la Conselleria de Cultura, Educació i Ciència desplega un conjunt d?accions per a la formació i el perfeccionament d'investigadors a través del sistema d'ajudes i beques articulat des de la Direcció General d'Ensenyaments Universitaris i Investigació i dins del seu programa de foment de la investigació.  
Aquest programa pretén potenciar els recursos humans necessaris que facen possible escometre les tasques pròpies de la investigació, alhora que ofereix al professorat universitari i al personal investigador l?oportunitat d'accedir a períodes d'actualització de coneixements i d?adquisició de noves tècniques d'investigació i docència i l?ocasió d?estar al corrent de les darreres innovacions hagudes en les distintes àrees de ciència, i també donar a conèixer el resultat de les seues pròpies creacions. Amb aquest propòsit, aquesta ordre específica les diverses modalitats i concessions d'ajudes i beques per al foment de la investigació.  
Atesa l?existència de dèficits de personal docent i investigador qualificat en aquells centres que, com ara l'acabada de crear Universitat Jaume I, acusen una major falta de capital humà, la Conselleria de Cultura Educació i Ciència considerarà especialment les sol·licituds provinents dels centres en què es detecten aquestes deficiències a fi i efecte de pal·liar possibles desajustos.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià, f  
ORDENE:  
Primer  
Convocar les beques i les ajudes durant el curs 1992/93, per a la formació i el perfeccionament del personal investigador, que tot seguit s'indiquen, i aprovar les bases per les quals es regiran les respectives convocatòries, que s'inclouen com a annexos a aquesta ordre.  
1. Ajudes per a estades d'investigadors invitats en universitats i centres d'investigació de la Comunitat Valenciana (annex I).  
2. Beques per a estades en universitats i centres d'investigació nacionals i estrangers (annex II).  
3. Ajudes a l'assistència a congressos, reunions i jornades de caràcter científic i tecnològic (annex III).  
4. Ajudes per a l'organització de congressos i reunions de caràcter científic i tecnològic (annex IV).  
Segon  
Les beques i les ajudes de les quals són fa llista en l'article anterior seran sufragades a càrrec a la línia de subvenció 403/000/92, programa 542-10, del pressupost de 1991, per un import global màxim de 462.497.044 pessetes.  
DISPOSICIONS FINALS  
Primera  
Autoritze el Director General d'Ensenyaments Universitaris i Investigació a dictar, dins l?àmbit de les seues competències, les resolucions necessàries per a l'aplicació i el desplegament d?aquesta ordre i li delegue la facultat per a concedir les esmentades beques i ajudes.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 15 d'abril de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases de la convocatòria d?ajudes per a estades d'investigadors invitats en universitats i centres d'investigació de la Comunitat Valenciana  
1. Objecte de les ajudes  
Aquestes ajudes tenen per objecte facilitar la cooperació científica mitjançant la incorporació temporal de científics, nacionals o estrangers, de reconegut prestigi, que, per la singularitat dels seus coneixements, puguen aportar una col·laboració qualificada a l'esforç d'investigació i desenvolupament tecnològic realitzat per grups d'investigació radicats a la Comunitat Valenciana. Així mateix, el desplegament dels estudis de tercer cicle fa convenient, en l'actualitat, afavorir actuacions que permeten l?enfortiment de la seua qualitat, mitjançant la incorporació d'investigadors la participació dels quals en aquests estudis es considere d'interès.  
Aquesta convocatòria pretén estimular, de manera preferent, aquelles actuacions que perseguesquen la consecució d'ambdós objectius complementaris durant el curs acadèmic 1992/93.  
2. Sol·licitants  
Podran presentar sol·licituds els departaments i instituts universitaris i els organismes públics d'investigació, radicats a la Comunitat Valenciana. Aquestes sol·licituds, on figurarà l'acceptació del/s científic/s susceptible/s de participar en el programa proposat, hauran de ser avalades amb la signatura del rector de la universitat o del representant legal de l?organisme receptor  
3. Termini i formalització de les sol·licituds  
3.1. Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats de la Comunitat Valenciana.  
3.2. Les sol·licituds, adreçades a la Direcció General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada Conselleria, avinguda de Campanar, 32, de València (46154); en els centres d'Informació, Iniciatives i Reclamacions de la Generalitat Valenciana, i també ptr qualsevol dels mitjans establerts en l'article 66 de la Lici de Procediment Administratiu.  
3.3. Les sol·licituds constaran de la documentació següent (original i còpia):  
a) L?imprès de sol·licitud, degudament emplenat, amb una memòria que detalle el projecte o el programa de col·laboració que es realitzarà durant l?estada i on s'indique la duració prevista d?aquesta.  
b) Currículum de l?investigador invitat.  
c) Historial conjunt i currículum dels integrants del/s grup/s d'investigació receptor/s, que incloga la seua labor científica durant almenys els cinc darrers anys.  
d) Dues cartes de referència sobre l'investigador invitat, les quals hauran de ser enviades directament per científics acreditats en l?àrea a la Direcció General d'Ensenyaments Universitaris i Investigació.  
3.4. El termini de presentació de sol·licituds serà d'un mes, a partir de l'entrada en vigor d'aquesta ordre.  
4. Quantia de les ajudes  
Les ajudes que es convoquen comprenen una dotació a l?investigador invitat:  
1. D?entre 200.000 i 400.000 pessetes mensuals, o l?equivalent proporcional a la durada de l?estada, en funció de la qualificació professional de l?investigador, els crèdits que s'impartesquen i, en general, la labor científica que desenvoluparà.  
2. En concepte d'ajuda per a sufragar les despeses derivades del viatge d'anada i tornada des del centre d?origen, fins a 300.000 pessetes.  
5. Selecció  
La selecció de sol·licituds serà realitzada pel Consell de Política Científica i Tecnològica de la Generalitat Valenciana, que elevarà al Director General d'Ensenyaments Universitaris i Investigació una proposta d'investigadors beneficiaris de les ajudes, centre receptor, projecte i/o curs que es desenvoluparà, durada de l?estada i dotacions econòmiques. La resolució definitiva de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.  
Es tindran en compte els criteris de selecció següents:  
a) Mèrits acadèmics, científics i/o professionals de l?investigador proposat.  
b) Interès docent, científic i/o tècnic del/s programa/es de tercer cicle i viabilitat de la seua execució en el temps sol·licitat i amb els recursos disponibles.  
c) La col·laboració docent de l?investigador invitat en el/s programa/es de tercer cicle.  
d) La labor científica que es desenvoluparà en el centre receptor per l?investigador proposat.  
e) Historial acadèmic i científic del/s grup/s investigador/s que suscriu/en la sol·licitud.  
f) El caràcter interdepartamental i/o interuniversitari, si escau, de la labor encomanada a l?investigador invitat.  
g) Adequació del programa a les línies prioritàries de la Generalitat Valenciana.  
6. Caràcter de les ajudes  
Les ajudes que es convoquen tindran una durada compresa entre un mínim de 15 dies i un màxim de 3 mesos. El període d?estada es realitzarà, preferentment, de manera ininterrompuda i podrà iniciar-se a partir del dia 1 d?octubre de 1992. S'entendrà que tots els beneficiaris que no s'incorporen al seu centre d?aplicació en la data autoritzada renuncien à la beca. Aquest extrem haurà de ser comunicat a la Direcció General d'Ensenyaments Universitaris i Investigació pel responsable del grup que sol·licita l'ajuda per a l?investigador invitat.  
La concessió i el gaudi d'aquestes ajudes no implica cap compromís quant a la posterior incorporació de l?interessat a la plantilla de la universitat o centre de destinació, ni, en cap cas, relació contractual de l?investigador invitat amb la Generalitat Valenciana.  
Igualment, la Generalitat Valenciana i els centres receptors no contrauen cap compromís en relació amb les despeses i les condicions d'allotjament, manutenció i d'altres de l?investigador invitat durant el període de la seua estada; tot açò, amb independència de les obligacions d'acollida per part dels centres receptors a què es refereix l'apartat 7.4 d'aquest annex.  
7. Obligacions  
7.1. L?acceptació de les ajudes per part dels beneficiaris implica la de les normes fixades en aquesta convocatòria, i també de les que la Direcció General d'Ensenyaments Universitaris i Investigació establesca per als seus desplegament i seguiment científic.  
7.2. L?investigador invitat haurà de complir amb aprofitament les distintes etapes del pla de treball proposat i s'hi dedicarà de conformitat amb les normes pròpies del departament o del centre en què es duga a terme.  
7.3. L?investigador invitat haurà de romandre vinculat, per al compliment de la seua labor, al departament o centre per al qual es va sol·licitar l'ajuda i serà necessària per a qualsevol canvi l'autorització de la Direcció General d'Ensenyaments Universitaris i Investigació.  
7.4. En sol·licitar les ajudes contingudes en aquesta convocatòria, els centres receptors es comprometen a vetlar per una acollida adequada de l?investigador invitat i a facilitar-li els mitjans per al desplegament de les activitats proposades.  
7.5. Una vegada finalitzada l?estada, s'haurà de remetre al Servei de Política Científica de la Direcció General d'Ensenyaments Universitaris i Investigació un informe, elaborat per l?investigador invitat, sobre la labor realitzada que contindrà els resultats obtinguts i un informe, del responsable del grup en el qual aquell haja col·laborat, sobre el compliment de les activitats previstes en el qual haurà de figurar el vist-i-plau del vice-rector d'investigació de la universitat corresponent o del director del centre d'investigació.  
7.6. Si es dóna el cas d'incompliment d'alguna de les obligacions anteriorment assenyalades, la Direcció General d'Ensenyaments Universitaris i Investigació podrà rescindir la concessió de l'ajuda, i també reclamar la devolució de les quantitats percebudes.  
A més de les obligacions assenyalades anteriorment, els beneficiaris estaran subjectes als preceptes establerts en la Llei d'Hisenda Pública, de la Generalitat Valenciana.  
ANNEX II  
Bases de la convocatòria de beques per a estades en universitats i centres d'investigació nacionals i estrangers  
1. Objecte de les beques  
Les beques que se sol·liciten tenen per objecte completar, ampliar i actualitzar la formació dels investigadors de les universitats i centres d'investigació existents a la Comunitat Valenciana. Hauran de dirigir-se a la realització d'un projecte d'investigació i els sol·licitants hauran de presentar una memòria en la qual s?específicarà la labor que desitgen desplegar en la universitat o centre d'investigació que se sol·licita.  
2. Requisits per a la concessió de les beques  
2.1. Posseir la nacionalitat espanyola.  
2.2. Els sol·licitants hauran de ser personal docent o investigador de plantilla (funcionari i personal contractat) de les universitats, centres del CSIC, centres d'investigació pertanyents a la Generalitat Valenciana i d'altres centres d'investigació, tots ells radicats a la Comunitat Valenciana, sempre que posseesquen personalitat jurídica pròpia i que no tinguen finalitats lucratives.  
2.3. Estar en possessió del grau de doctor.  
2.4. Excepcionalment, podran participar en aquesta convocatòria de beques aquells llicenciats, enginyers i arquitectes superiors que, reunits els requisits especificats en els apartats 2.1 i 2.2 i amb una formació bàsica ja adquirida, desitgen realitzar, totalment o parcial, un projecte d'investigació i/o completar la seua formació investigadora.  
2.5. Acreditar la suficiència en el coneixement de l'idioma del país on radique la universitat o centre que se sol·licita, o de qualsevol altre que siga comunament emprat al centre. Si escau, es convocarà els sol·licitants a la realització de les proves pertinents per a l'acreditació del coneixement de l?idioma elegit.  
2.6. Haver exercit labor docent o investigadora de manera ininterrompuda durant el darrer any a la Comunitat Valenciana.  
2.7. Informe del director del departament o del centre d'investigació on desenvolupe la seua activitat el sol·licitant, que especifique la conveniència i la utilitat de realitzar l?estada en el centre sol·licitat. En el cas que el peticionari siga director de departament, serà el rector qui haurà d'elaborar l'informe.  
2.8. Acreditació de l'admissió o compromís de sol·licitar-la en alguna de les universitats o centres d'investigació elegits, amb la justificació dels motius pels quals s'ha realitzat l?esmentada elecció.  
En tot cas, l'acreditació de l'admissió haurà d'informar sobre la viabilitat del projecte d'investigació en el centre i del cost econòmic que comporta. La no-presentació del document d'admissió al centre, abans d'incorporar-s'hi, serà motiu d'anul·lació de la beca.  
2.9. Acreditació del permís o de la llicència o compromís de sol·licitar de l'autoritat corresponent el permís o llicència per a interrompre la labor docent i investigadora durant el període per al qual se sol·licita la beca. La impossibilitat d?obtenir aquesta autorització abans de l?inici de l?esmentat període invalidarà la seua concessió.  
2.10. Les beques seran incompatibles amb l'aprofitament de qualsevol altra beca o ajuda concedida amb idèntica finalitat, finançada amb fons d'organismes i institucions, públics o privats, espanyols. En tot cas, qualsevol tipus de finançament addicional haurà de ser comunicat, necessàriament, a la Direcció General d'Ensenyaments Universitaris i Investigació.  
3. Termini i formalització de sol·licituds  
3. l. Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats de la Comunitat Valenciana.  
3.2. Les sol·licituds, adreçades a la Direcció General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada Conselleria, avinguda de Campanar, 32, de València (46707); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
3.3. Les sol·licituds adjuntaran la documentació següent (original i còpia):  
a) L?imprès de sol·licitud, degudament emplenat, en el qual s'inclourà una memòria que detalle el projecte d'investigació, on no podrà figurar com a objectiu d'aquest la consecució de cap titulació acadèmica per als sol·licitants que posseesquen el grau de doctor.  
b) Currículum del sol·licitant, on s'especifique la labor docent i investigadora, amb una llista explícita de publicacions.  
c) Acreditació del grau de coneixement de l?idioma estranger.  
d) Nom de tres especialistes en el camp d'investigació del sol·licitant, amb expressió del centre on despleguen la seua activitat investigadora, perquè el consell puga demanar referències.  
e) Els documents relatius als punts 2.6 (mitjançant certificació expedida per la secretaria general de la universitat o la unitat administrativa del centre d'investigació al qual estiga adscrit el sol·licitant, en original o fotocòpia compulsada), 2.7, 2.8 i 2.9.  
f) Els sol·licitants a què fa referència l'apartat 2.4 hauran d'adjuntar a les seues sol·licituds l?expedient acadèmic personal complet, amb certificació acadèmica detallada en la qual figuraran les qualificacions obtingudes, i les dates d'aquestes, en el currículum. També hi hauran d'aportar un informe del director de la tesi doctoral en el qual es faça constar l?oportunitat de l'estada proposada.  
3.4. El termini de presentació de sol·licituds serà d'un mes, a partir de l'.entrada en vigor d'aquesta ordre.  
4. Característiques de les beques  
Les beques que es convoquen comprenen:  
4.1. Una assignació mensual entre 100.000 i 250.000 pessetes, en funció del país i la ciutat on radique el centre sol·licitat.  
4.2. La dotació en concepte d'ajuda pera sufragar les despeses derivades del viatge d?anada i tornada des del centre d?origen tindrà un màxim de 250.000 pessetes.  
4.3. Assegurança combinada d?accident i assistència sanitària al país d?aprofitament de la beca, amb excepció del territori nacional.  
5. Durada de la beca  
Les beques que es convoquen tindran una durada compresa entre un mínim d'un mes i un màxim de dotze, extrem que els sol·licitants hauran d?especificar en l?imprès de sol·licitud.  
El període d?aprofitament de les beques es realitzarà de manera ininterrompuda i estarà comprés entre el dia 1 d'octubre de 1992 i l'1 de setembre de 1993. Els beneficiaris hauran de notificar a la Direcció General d'Ensenyaments Universitaris i Investigació la data d'incorporació al centre elegit en un termini no superior a dos mesos des de l'adjudicació de la beca. S?entendrà que tots els beneficiaris que no s'incorporen al seu centre d?aplicació en la data autoritzada renuncien a la beca.  
6. Selecció dels candidats  
La selecció de candidats serà realitzada pel Consell de Política Científica i Tecnològica de la Generalitat Valenciana, que elevarà una proposta de beneficiaris de beques, durada d?aquestes i les dotacions al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació, per delegació del Conseller de Cultura, Educació i Ciència, serà publicada al Diari Oficial de la Generalitat Valenciana.  
Es tindran en compte els següents criteris de selecció:   
a) Mèrits acadèmics, científics i/o tècnics del sol·licitant.  
b) Interès científic i/o tècnic del projecte d'investigació i viabilitat de la seua execució en el temps sol·licitat i amb els recursos disponibles.  
c) Historial científic i tècnic del grup investigador en el qual s'integrarà el candidat (centre sol·licitat).  
7. Obligacions dels becaris  
7.1. Acceptació per escrit de la beca en un termini màxim de 30 dies des de la publicació de la resolució que adjudique aquestes beques. El no-compliment d'aquest requisit comportarà la pèrdua de la beca.  
7.2. L:acceptació de la beca pel beneficiari implica la de les nor'mes fixades en aquesta convocatòria, i també la de les que la Direcció General d'Ensenyaments Universitaris i Investigació establesca per als seus desplegament i seguiment científic.  
7.3. Complir amb aprofitament les distintes etapes del pla de treball proposat i dedicar-s'hi d'acord amb les normes pròpies del centre en què es duga a terme.  
7.4. Remetre al Servei de Política Científica de la Direcció General d'Ensenyaments Universitaris i Investigació un informe de la labor realitzada que continga els resultats obtinguts i on es faça constar la conformitat del director del treball.  
L?incompliment d?aquest requisit implicarà la devolució de la totalitat de les dotacions econòmiques percebudes.  
7.5. Notificar al Servei de Política Científica la seua arribada a la universitat o al centre i indicar la seua adreça particular.  
7.6. Romandre al centre per al qual va sol·licitar la beca. Per a qualsevol canvi, serà necessària l'autorització de la Direcció General d'Ensenyaments Universitaris i Investigació.  
7.7. Fer constar en qualsevol publicació resultant que ha estat realitzada mitjançant el gaudi d'una ajuda de la Conselleria de Cultura, Educació i Ciència de la Generalitat Valenciana. Així mateix, haurà de trametre a la Direcció General d'Ensenyaments Universitaris i Investigació un exemplar d?aquesta.  
7.8. En cas d'incompliment d'alguna de les obligacions adés indicades, la Direcció General d'Ensenyaments Universitaris i Investigació podrà anul·lar la concessió de la beca o demanar la devolució de les quantitats percebudes.  
A més a més de les obligacions assenyalades anteriorment, els beneficiaris estaran subjectes als preceptes establerts en la Llei d'Hisenda Pública, de la Generalitat Valenciana.  
ANNEX III  
Bases de la convocatòria d?ajudes per a l'assistència a congressos, reunions i jornades de caràcter científic i tecnològic  
1. Beneficiaris  
Els sol·licitants hauran de ser personal docent o investigador en plantilla (funcionari i personal contractat) d'universitats i centres d'investigació radicats a la Comunitat Valenciana que posseesquen personalitat jurídica pròpia i que no tinguen finalitat lucrativa.  
Així mateix, podran sol·licitar aquestes ajudes aquelles persones que estiguen plenament dedicades a tasques d'investigació en departaments universitaris i en els centres adés esmentats i gaudesquen d'una beca per a aquest fi corresponent al Programa de Foment de la Investigació de la Generalitat Valenciana o d'altres beques homologades pel Ministeri d'Educació i Ciència.  
2. Termini i formalització de sol·licituds  
Els impresos de sol·licitud es trobaran a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats de la Comunitat Valenciana. .  
Les sol·licituds, degudament emplenades, adreçades a la Direcció General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, hauran de presentar-se en el registre general de l?esmentada Conselleria, avinguda de Campanar, 32, de València (46014); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
Les sol·licituds hauran d'anar acompanyades de la documentació següent:  
a) Breu resum de la comunicació que es presentarà o justificació raonada de la participació proposada.  
b) Justificant de l'acceptació de la comunicació o de la participació pel comitè organitzador o compromís de justificar l'acceptació.  
Les sol·licituds d'ajuda podran presentar-se per als congressos, reunions i jornades que es realitzen al llarg de l'any 1992.  
El termini de presentació de sol·licituds serà d'un mes, a partir de l'entrada en vigor d'aquesta ordre.  
En cap cas els sol·licitants no podran gaudir de més d'una ajuda durant aquesta convocatòria per a l'assistència a congressos, reunions i jornades.  
3. Import de les ajudes  
L?import màxim de les ajudes serà el següent:  
a) Per a assistir a congressos, reunions i jornades que tinguen lloc en territori nacional: 40.000 pessetes (llevat de les illes Canàries, amb 60.000).  
b) Per a assistència a congressos, reunions i jornades que es realitzen a països europeus: 90.000 pessetes.  
c) Per assistència a congressos, reunions i jornades que es realitzen a altres països: 150.000 pessetes.  
L?import de les ajudes consistirà en una subvenció que, dins dels màxims assenyalats, establirà el Consell de Política Científica i Tecnològica de la Generalitat Valenciana.  
L?abonament de les ajudes s?efectuarà, una vegada es justifique documentalment l'assistència al congrés, reunió o jornades, mitjançant un certificat acreditatiu de la secretaria del comitè organitzador i/o justificant del desplaçament i de l'allotjament, i també mitjançant la presentació de la comunicació, o de l?informe corresponent, a la. Direcció General d'Ensenyaments Universitaris i Investigació (Servei de Política Científica). El termini per a la seua justificació serà d'un mes a partir de l'acabament del congrés, reunió o jornada, i la documentació no es podrà presentar, en cap cas, després del 18 de desembre de 1992.  
4. Resolució  
El Consell de Política Científica i Tecnològica de la Generalitat Valenciana elevarà les corresponents propostes de concessió d'ajudes al Director General d'Ensenyaments Universitaris i Investigació, la resolució definitiva de les quals, per delegació del Conseller de Cultura, Educació i Ciència, serà publicada en el Diari Oficial de la Generalitat Valenciana i contindrà la llista de beneficiaris de les ajudes concedides amb el seu import.  
ANNEX IV  
Bases de la convocatòria d'ajudes per a l?organització de congressos i reunions de caràcter científic i tecnològic  
1. Objecte de les ajudes  
Aquesta convocatòria té com a objectiu ajudar a sufragar despeses d'organització de congressos i reunions nacionals i internacionals de caràcter científic i tecnològic que es realitzen a la Comunitat Valenciana, organitzats per departaments i instituts universitaris i d'altres centres d'investigació d'entitats públiques o privades amb personalitat jurídica pròpia, sense finalitats lucratives, tots ells radicats a la Comunitat Valenciana.  
Aquestes reunions hauran d'efectuar-se al llarg de l'any 1992 i primer quadrimestre de 1993.  
2. Sol·licituds  
L?imprès de sol·licitud estarà a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats radicades a la Comunitat Valenciana.  
Les peticions dels departaments i centres universitaris seran trameses pels seus directors a través del vice-rectorat d'investigació corresponent. Les peticions d?organismes no universitaris seran trameses pels seus presidents o directors corresponents.  
Les sol·licituds, adreçades a la Direcció General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada conselleria, avinguda de Campanar, 32, de València (46322); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
Les sol·licituds hauran d?anar acompanyades de la documentació següent (original i còpia):  
a) Composició del comitè científic organitzador, amb un currículum breu dels seus components.  
b) Programa provisional científic i d'altres activitats.  
c) Certificat del comitè organitzador que acredite que el responsable del congrés ha estat designat per a organitzar l'activitat científica que es proposa.  
d) Pressupost total estimat d'ingressos i despeses, detallat per conceptes.  
e) Altres documents que s'estimen oportuns.  
El termini de presentació de sol·licituds serà d'un mes a partir de l'entrada en vigor d'aquesta ordre.  
3. Resolució  
El Consell de Política Científica i Tecnològica de la Generalitat Valenciana, elevarà la corresponent proposta de concessió d'ajudes al Director General d'Ensenyaments Universitaris i Investigació, la resolució definitiva de les quals, per delegació del Conseller de Cultura, Educació i Ciència, serà publicada al Diari Oficial de la Generalitat Valenciana i contindrà les ajudes concedides amb els imports corresponents.  
4. Import de les ajudes  
Les ajudes consistiran en una subvenció compresa entre 200.000 i 1.000.000 pessetes, que serà valorada pel Consell de Política Científica i Tecnològica de la Generalitat Valenciana, en funció del programa i de l'interès científic i tècnic de l'activitat. Tindran preferència aquells congressos que posseesquen un marcat caràcter internacional.  
L?abonament de les ajudes s?efectuarà de la manera següent: el 75% de l?import total després que haja tingut lloc la resolució i en la fase preparatòria de l?organització del congrés, i el 25% restant una vegada es justifique documentalment la totalitat de l'ajuda concedida, amb l?enviament d'una memòria detallada de les activitats realitzades.  
La subvenció només es destinarà a finançar les despeses relacionades amb qualsevol de les finalitats següents:  
1. La difusió dels programes de la reunió.  
2. El finançament de despeses de desplaçament, estada i participació de ponents, relators i conferenciants.  
3. L?edició de les ponències o conclusions resultants.  
5. Obligacions  
5.1. En cas de concessió d?ajudes, l?entitat organitzadora farà constar en tota la informació i la documentació que se?n produesca, amb ocasió d'aquesta activitat, la col·laboració prestada per la Conselleria de Cultura, Educació i Ciència de la Generalitat Valenciana.  
5.2. Així mateix, haurà de trametre a la Direcció General d'Ensenyaments Universitaris i Investigació el programa definitiu i la documentació corresponent a la dita activitat científica, abans de la seua realització i, si escau, dos exemplars de les actes publicades.  
5.3. Qualsevol alteració o modificació de les activitats que es realitzaran o de les fonts de finançament haurà de ser comunicada a la Direcció General d'Ensenyaments Universitaris i Investigació.  
5.4. La no-observança de qualsevol d'aquestes bases implicarà l'anul·lació de la subvenció que s'hagués concedit o la devolució de les quantitats percebudes.  
A més a més de les obligacions assenyalades anteriorment, els beneficiaris estaran subjectes als preceptes establerts en la Llei d'Hisenda Pública, de la Generalitat Valenciana.


Còpia Permalink ELI